ফেদেরিকো ভালভের্দে

ফেদেরিকো সান্তিয়াগো ভালভের্দে দিপেতা (স্পেনীয়: Federico Valverde, স্পেনীয় উচ্চারণ: [feðeˈɾiko βalˈβeɾðe]; জন্ম: ২২ জুলাই ১৯৯৮; ফেদেরিকো ভালভের্দে এবং ফেদে ভালভের্দে নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং উরুগুয়ে জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন। ২০০১–০২ মৌসুমে, উরুগুয়েয়ীয় ফুটবল ক্লাব এস্তুদিয়ান্তেসের যুব পর্যায়ের হয়ে খেলার মাধ্যমে ভালভের্দে ফুটবল জগতে প্রবেশ করেছেন এবং পরবর্তীকালে পেনিয়ারোলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬ সালে, উরুগুয়েয়ীয় ক্লাব পেনিয়ারোলের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; পেনিয়ারোলের হয়ে তিনি ১২ ম্যাচে অংশগ্রহণ করেছেন। অতঃপর ২০১৬–১৭ মৌসুমে তিনি প্রায় ৫ মিলিয়ন ইউরোর বিনিময়ে স্পেনীয় ক্লাব রিয়াল মাদ্রিদ কাস্তিয়ায় যোগদান করেছেন। অতঃপর ১ মৌসুমের জন্য দেপোর্তিভো লা কোরুনিয়ায় ধারে খেলে তিনি রিয়াল মাদ্রিদের মূল দলে যোগদান করেছেন। ২০১২ সালে, ভালভের্দে উরুগুয়ে অনূর্ধ্ব-১৫ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত উরুগুয়ের বয়সভিত্তিক দলের হয়ে খেলার পর, তিনি ২০১৭ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ২৯ ম্যাচে ২টি গোল করেছেন। তিনি উরুগুয়ের হয়ে এপর্যন্ত ২টি কোপা আমেরিকায় (২০১৯ এবং ২০২১) অংশগ্রহণ করেছেন। ব্যক্তিগতভাবে, ভালভের্দে বেশ কিছু পুরস্কার জয়লাভ করেছেন, যার মধ্যে ২০১৭ ফিফা অনূর্ধ্ব-২০ বিশ্বকাপের সিলভার বল জয় অন্যতম। দলগতভাবে, ভালভের্দে এপর্যন্ত ৪টি শিরোপা জয়লাভ করেছেন, যার মধ্যে ১টি পেনিয়ারোলের হয়ে এবং ৩টি রিয়াল মাদ্রিদের হয়ে জয়লাভ করেছেন। ফেদেরিকো সান্তিয়াগো ভালভের্দে দিপেতা ১৯৯৮ সালের ২২শে জুলাই তারিখে উরুগুয়ের মোন্তেবিদেওয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। ভালভের্দে উরুগুয়ে অনূর্ধ্ব-১৫, উরুগুয়ে অনূর্ধ্ব-১৭, উরুগুয়ে অনূর্ধ্ব-১৮ এবং উরুগুয়ে অনূর্ধ্ব-২০ দলের হয়ে খেলার মাধ্যমে উরুগুয়ের প্রতিনিধিত্ব করেছেন। উরুগুয়ে অনূর্ধ্ব-২০ দলের হয়ে তিনি ২০১৭ ফিফা অনূর্ধ্ব-২০ বিশ্বকাপে অংশগ্রহণ করেছেন, তার দল উক্ত প্রতিযোগিতায় শুধুমাত্র চতুর্থ স্থান অর্জন করতে সক্ষম হয়েছিল; উক্ত প্রতিযোগিতায় তিনি ৭ ম্যাচে ১টি গোল করেছিলেন। উরুগুয়ের বয়সভিত্তিক দলের হয়ে তিনি ৭১ ম্যাচে অংশগ্রহণ করে ২৩টি গোল করেছেন। ২০১৭ সালের ৬ই সেপ্টেম্বর তারিখে, মাত্র ১৯ বছর ১ মাস ১৫ দিন বয়সে, ডান পায়ে ফুটবল খেলায় পারদর্শী ভালভের্দে প্যারাগুয়ের বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে উরুগুয়ের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৪ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছেন। অভিষেক ম্যাচেই উরুগুয়ের জার্সি গায়ে প্রথম গোলটি করেন, ম্যাচের ৭৬তম মিনিটে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ম্যাচটি উরুগুয়ে ২–১ গোলের ব্যবধানে জয়লাভ করেছিল। উরুগুয়ের হয়ে অভিষেকের বছরে ভালভের্দে সর্বমোট ৪ ম্যাচে ১টি গোল করেছেন। ভালভের্দে আর্জেন্টিনার সাংবাদিক এবং উপস্থাপক মিনা বোনিনোর সাথে একটি সম্পর্কে আবদ্ধ রয়েছেন। ২০২০ সালের ২০শে ফেব্রুয়ারি তারিখে তাদের একটি পুত্রসন্তান জন্মগ্রহণ করেছে। ২০ আগস্ট ২০২১ পর্যন্ত হালনাগাদকৃত। "Acta del Partido celebrado el 19 de mayo de 2019, en Madrid" [Minutes of the Match held on 19 May 2019, in Madrid] (স্পেনীয় ভাষায়)। Royal Spanish Football Federation। ১ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৯।  "Valverde"। Real Madrid C.F. - Web Oficial। সংগ্রহের তারিখ ২৩ আগস্ট ২০২১।  "Federico Valverde LaLiga Santander"। লা লিগা। ২৮ জুন ২০২১। সংগ্রহের তারিখ ২৩ আগস্ট ২০২১।  "FIFA U-20 World Cup Korea Republic 2017 – Awards"। FIFA। ৮ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১৮।  "FIFA U-20 World Cup Korea Republic 2017: List of Players" (পিডিএফ)। FIFA। ২৫ মে ২০১৭। ২৫ ডিসেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ মে ২০১৭।  "Uruguay [U20] - AppearancesU20 World Cup 2017"। worldfootball.net। ২৭ নভেম্বর ২০২০। সংগ্রহের তারিখ ১৯ আগস্ট ২০২১।  "Paraguay - Uruguay, Sep 6, 2017 - World Cup qualification South America - Match sheet"। Transfermarkt। ৬ সেপ্টেম্বর ২০১৭। সংগ্রহের তারিখ ১৯ আগস্ট ২০২১।  "Paraguay - Uruguay 1:2 (WC Qualifiers South America 2015-2017, 16. Round)"। worldfootball.net। ২৭ নভেম্বর ২০২০। সংগ্রহের তারিখ ১৯ আগস্ট ২০২১।  Strack-Zimmermann, Benjamin (৫ সেপ্টেম্বর ২০১৭)। "Paraguay vs. Uruguay (1:2)"। National Football Teams। সংগ্রহের তারিখ ১৯ আগস্ট ২০২১।  "Fede Valverde and Mina Bonino, parents of 1st child after 14 hours of labour"। BeSoccer। ২০ ফেব্রুয়ারি ২০২০। সংগ্রহের তারিখ ২৫ অক্টোবর ২০২০।  "2018 FIFA World Cup qualification (CONMEBOL): Paraguay vs Uruguay"। fifa.com (ইংরেজি ভাষায়)। ফিফা। ৫ সেপ্টেম্বর ২০১৭। ১ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০২১।  "2018 FIFA World Cup qualification (CONMEBOL): Paraguay vs Uruguay"। conmebol.com। কনমেবল। ২৮ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০২১।  "Uruguay - Panama, Jun 8, 2019 - International Friendlies - Match sheet"। Transfermarkt। ৮ জুন ২০১৯। সংগ্রহের তারিখ ১৯ আগস্ট ২০২১।  Strack-Zimmermann, Benjamin (৭ জুন ২০১৯)। "Uruguay vs. Panama (3:0)"। National Football Teams। সংগ্রহের তারিখ ১৯ আগস্ট ২০২১।  "Uruguay - Panama 3:0 (Friendlies 2019, June)"। worldfootball.net। ২৭ নভেম্বর ২০২০। সংগ্রহের তারিখ ১৯ আগস্ট ২০২১।  উইকিমিডিয়া কমন্সে ফেদেরিকো ভালভের্দে সংক্রান্ত মিডিয়া রয়েছে। ফেদেরিকো ভালভের্দে – ফিফা প্রতিযোগিতার রেকর্ড (ইংরেজি) ফেদেরিকো ভালভের্দে – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে ফেদেরিকো ভালভের্দে (ইংরেজি) সকারবেসে ফেদেরিকো ভালভের্দে (ইংরেজি) বিডিফুটবলে ফেদেরিকো ভালভের্দে (ইংরেজি) ট্রান্সফারমার্কেটে ফেদেরিকো ভালভের্দে (ইংরেজি) ওয়ার্ল্ডফুটবল.নেটে ফেদেরিকো ভালভের্দে (ইংরেজি) ইএসপিএন এফসিতে ফেদেরিকো ভালভের্দে (ইংরেজি) ন্যাশনাল-ফুটবল-টিমস.কমে ফেদেরিকো ভালভের্দে (ইংরেজি)